Source: https://24secunde.ro/oradea-obtinut-2-titlu-national-istorie/
Timestamp: 2018-08-21 00:26:46+00:00

Document:
CSM CSU Oradea a obținut cel de-al 2-lea titlu național din istorie - 24secunde.ro
In LNBM - ȘtiriTags csm oradea, csm steaua eximbank, LNBM 14/06/2018 Adrian Micinic
CSU Asesoft Ploiești a câștigat 11 titluri naționale în decurs de 12 sezoane. Acest lucru s-a întâmplat între 2003/04 și 2014/15. Oradea a triumfat în 2015/16 și 2017/18, cele două performanțe ale bihorenilor fiind intercalate de triumful lui U-BT Cluj-Napoca. De altfel, în ultimii 18 ani doar cinci echipe au fost campioane în României. Alături de cele 11 titluri ale prahovenilor, respectiv cele două campionate cucerite de bihoreni, U-BT Cluj-Napoca (2011, 2017_ și West Petrom Arad (2001, 2002) au obținut câte două titluri, iar Dinamo București (2003) a câștigat unul.
În altă ordine de idei, Steaua CSM EximBank este cea de-a 6-a echipă care a disputat cel puțin două finale consecutive de campionat. Alături de BC Mureș, formația din capitală a fost învinsă în ambele. BC Mureș a pierdut ultimul act în 2015 și 2016, iar Steaua în 2017/18. Aradul a jucat trei finale consecutive între 2001 și 2003, pentru ca Dinamo București să aibă patru finale în succesiune între 2002 și 2005. Primii au câștigat două din cele trei serii disputate pentru trofeu, iar cei din urmă au învins o dată în cele patru finale susținute. Echipa din Cluj-Napoca a pierdut finala din 2010 și a câștigat-o pe cea din 2011.
CSM CSU Oradea și CSM Steaua EximBank au disputat prima finală de campionat în istorie. Niciodată cele două echipe nu s-au confruntat direct în ultimul act. Interesant este că CSM Oradea și Steaua București au disputat finala Superligii Naționale la polo în acest sezon competițional. În cadrul acestei discipline a triumfat formația militară cu 3-0 la general.
Dinamo București continuă să fie cea mai titrată echipă din baschetul masculin românesc cu 22 titluri. Ultimul datează din 2003. Locul 2 aparține Stelei București cu 21 trofee, ultimul consemnat în 1991. Podiumul este completat de CSU Asesoft Ploiești cu 11 trofee, ultimul consemnat în 2015. Universitatea Cluj-Napoca are în palmares cinci titluri naționale. Ultimul datează din 2017.
Urmează un grup de patru echipe cu câte două titluri naționale. Este vorba despre Metalul București (1951, 1952), West Petrom Arad (2001, 2002), CSU Sibiu (1995, 1999), respectiv CSM Oradea (2016, 2018). În fine, BCM U Pitești are un titlu național, obținut în anul 2000.
Așadar, în 68 ediții de campionat desfășurate s-au consemnat nouă campioane ale României. Trei provin din București și însumează 45 titluri naționale. Ploiești, Cluj-Napoca, Arad, Sibiu, Oradea și Pitești sunt celelalte orașe care au câte un club devenit campion al României, fie o dată, fie de mai multe ori.
Foto: www.oradealife.ro
Playoff 2018: BC CSU Sibiu vs SCM U Craiova –...
Branko Jorovic și Andrija Bojic s-au despărțit de ...
EuroCup 2018/19 – Se cunosc 22 participante. A 23-a e decisă în finala Bundesligii. A 24-a urmează să fie stabilită!
1 comentarii On CSM CSU Oradea a obținut cel de-al 2-lea titlu național din istorie
14/06/2018 at 11:37 PM - Reply
Oradea și Cluj domina baschetul autohton după dispariția Asesoft.
Steaua a avut buget și valori individuale însă echipa nu a avut un joc colectiv prea bun și nici apărarea nu a fost la un nivel ridicat.
Clujul a avut valoare însă nu a putut sa o confirme.
În final tandemul Richards -Zeno a fost imbatabil.

References: csm 
 csm 
 CSM 

CSM 
 CSM 
 CSM 
 CSM 
 CSM